Yekaterina Voronina. Yekaterina Aleksandrovna Voronina (tugʻ.1992 — yil 16-fevral, Toshkent, Oʻzbekiston) — koʻpkurash boʻyicha ixtisoslashgan oʻzbek sportchisi. Oʻzbekiston Respublikasining xalqaro toifadagi sport ustasi. Faoliyati. Yekaterina 1992-yil 16-fevralda Toshkent shahrida tugʻilgan. 2003-yildan yengil atletika bilan shugʻullanadi. Birinchi murabbiy — Svechnikova Elena Yurieyvna. 2007-yilda Belorussiyaning Brest shahrida tashkil etilgan I Yevro-Osiyo sport oʻyinlarining nayza uloqtirish boʻyicha kumush medali sovrindori — 40,86 m. Briksan shahrida (Italiya) nayza uloqtirish boʻyicha oʻgʻil-qizlar oʻrtasidagi jahon chempionati ishtirokchisi — 46,13 m (14-oʻrin). 2010-yildan buyon u murabbiy Andreev Pavel Vladimirovich qoʻl ostida shugʻullanadi. 2011-yilda Yekaterina 5287 ball toʻplagan sport ustasi meʼyorini — yetti sport turi boʻyicha Oʻzbekiston chempioni boʻldi. 2013-yilda u Osiyo vitse-chempioniga aylanadi. 2014-yilda Yekaterina qishki Osiyo chempionatida toʻrtinchi oʻrinni egalladi. Inchxondagi Universiadada esa shohsupaning eng yuqori pogʻonasiga koʻtariladi. 2015-yil fevral oyida Tallinda boʻlib oʻtgan Yevropa yengil atletika boʻyicha ruxsatnoma uchrashuvlari — 2015 bosqichida beshkurash (yopiq xonalar) boʻyicha Oʻzbekiston rekordini oʻrnatdi — 4014 ball. Oʻzbekiston chempionatida Yekaterina ikkita oltin (oʻq uloqtirish — 12,88 m; balandlikka sakrash — 1,77 m) va bronza (60 m toʻsiqlar osha — 9,58 s) medalni qoʻlga kiritdi. 2015-yilga kelib Yekaterina Osiyo chempioniga aylandi Jahon chempionatida esa 24-chi boʻlib chiqdi. 2019-yil aprel oyida u 6198 ball bilan 23-Osiyo chempionatida gʻolib chiqdi, avgust oyida Oʻzbekiston ochiq kubogida Oʻzbekistonning yangi rekordi — 6241 ochko bilan Chempion boʻldi, oktyabr oyida esa Dohadagi jahon chempionatida eng yaxshi oʻnta sportchi qatoriga kirdi. Taʼlim. OʻzDGFK talabasi.